Cerd test -Solidariteit Wêreld
Solidariteit eis gelykheid oor die reg by die VN!
Solidariteit het groot sukses behaal om rassediskriminasie 'n vuishou toe te dien. NÓÚ KOM DIE UITKLOPHOU!
Ná Solidariteit se laaste besoek aan die Verenigde Nasies in 2016, het die Komitee vir die Uitskakeling van Rassediskriminasie (CERD) beslis dat Suid-Afrika se wetgewing oor regstellende aksie aangepas móét word om aan internasionale konvensies te voldoen.
Ten spyte van die VN se bevinding is ras steeds die hoogste gesag in ons land. SA se arrogante obsessie met ras plaas ons nou in die sterk posisie om 'n formele klag teen die Suid-Afrikaanse regering by internasionale owerhede, insluitend die VN en Europese parlemente te lê. Ons klag is gereed!
Laai die massaklag af. Klik hier.
Maak ons klag 'n MASSAKLAG.
Onderteken die mosie.
Hiermee ondersteun ek saam met duisende mede-Suid-Afrikaners Solidariteit se massaklag teen die Suid-Afrikaanse regering se rasseklassifikasie en -kwotas. Suid-Afrika is die mees rasgereguleerde land ter wêreld. Die regering dink dat ras selfs die reg kan troef, maar dit druis in teen internasionale konvensies en riglyne. Lees meer
Solidariteit vra al lank dat sekere dele van wetgewing oor regstellende aksie ongrondwetlik verklaar word en dat die Wet op Diensbillikheid gewysig word. Eerskomende Woensdag in die Arbeidshof in Johannesburg sal daar na hierdie versoek geluister word vir oorweging. Dit kan die einde van regstellende aksie, soos dit tans daar uitsien, beteken.
Die hofaansoek van Solidariteit volg na 'n baie lang pad deur verskeie kanale.
Hier volg 'n tydlyn wat die lang kronkelpad na geregtigheid uitlig.
Ondersteun ons saak. Klik hier. Laai die massaklag af. Klik hier.
Ondersteun ons saak. Klik hier.
Die begin van Solidariteit en CERD
Die Suid-Afrikaanse regering dien sy periodieke verslag en Solidariteit 'n skaduverslag by CERD in (Genève, Switserland).
CERD is die Verenigde Nasies (VN) se komitee vir die uitwissing van rassediskriminasie, waarby lidlande moet verslag doen oor hulle vordering in hierdie verband.
Solidariteit en die regering pak mekaar oor rassekwotas
Solidariteit en die Suid-Afrikaanse regering pak mekaar tydens 'n sitting van die VN se CERD-komitee oor die regering se beleid van rassekwotas in die werkplek.
Dit volg na die verslag wat sowat 'n jaar tevore deur Solidariteit by die VN ingedien is.
CERD lewer uitspraak
CERD spreek in 'n verslag kritiek uit op Suid-Afrika se stelsel van rasseklassifikasie.
Volgens die verslag is CERD bekommerd daaroor dat Suid-Afrika in arbeidswetgewing gebruik maak van rasseklassifikasie eie aan die apartheidsera.
SAMRK ondersoek wette
Solidariteit vra die Suid-Afrikaanse Menseregtekommissie (SAMRK) om wette oor swart ekonomiese bemagtiging en regstellende aksie formeel te ondersoek.
Dit volg nadat CERD in 'n verslag kritiek uitgespreek het op Suid-Afrika se stelsel van rasseklassifikasie.
Solidariteit dien klagte in by IAO en CERD
Solidariteit dien 'n klag by die Internasionale Arbeidsorganisasie (IAO) in oor Suid-Afrika se beleid van regstellende aksie en swart ekonomiese bemagtiging.
Volgens Solidariteit maak die regering hom skuldig aan onbillike rassediskriminasie en hy vra die IAO om dit te ondersoek en 'n uitspraak daaroor te gee.
Solidariteit versoek in 'n massaklag dat CERD 'n formele ondersoek loods deur inligting van organisasies soos die SAMRK asook die regering aan te vra en om 'n afvaardiging na Suid-Afrika te stuur om die situasie op grondvlak te ondersoek.
Indien CERD saamstem oor die substansie van Solidariteit se klag, kan die komitee aanbevelings aan die regering maak en/of die saak na die Veiligheidsraad van die VN verwys.
Die SAMRK bevind in 'n verslag oor gelykheid dat die Wet op Diensbillikheid gewysig moet word.
Dit beteken kortliks dat SA se regstellendeaksie-wetgewing onwettig is. Die MRK-verslag volg nadat Solidariteit 'n verslag oor SA se regstellendeaksieprogram by CERD asook 'n petisie by die SAMRK ingedien het.
Solidariteit versoek dat dele van wetgewing oor regstellende aksie ongrondwetlik verklaar word
Solidariteit versoek in die Arbeidshof in Johannesburg dat sekere dele van wetgewing oor regstellende aksie ongrondwetlik verklaar word en dat die Wet op Diensbillikheid gewysig word.
Die hofaansoek van Solidariteit volg na die SAMRK se bevinding dat sekere elemente van SA se regstellendeaksieprogram nie aan die Grondwet en internasionale regsverpligtinge voldoen nie.
Die SAMRK beveel aan dat die Wet op Diensbillikheid gewysig moet word en dat die regering binne ses maande ná die uitreiking van die verslag terugvoering moet gee oor hoe die Wet verander gaan word, waaraan daar nie gehoor gegee is nie.
Wat ek die meeste van my kinderjare onthou is dat ek van kleins af skool-skool gespeel het. Juffrou-wees het soos bloed deur my are gevloei. Ek is nou 'n mamma van vier kinders en 'n graad-R juffrou by Laerskool Tzaneen. In 2005 het ek my eerste graad as 'n hoërskoolonderwyseres in Natuurwetenskappe voltooi, maar later het ek my groot liefde vir grondslagfase ontdek, en my kwalifikasie daarin verwerf. My pa het altyd gesê 'n plek van 'n onderwyser is in die hart van 'n kind en dit het ek met hierdie klein lyfies ontdek. Hulle vra so min en gee so baie. Ek wil daai juffrou wees wat leerders vir altyd sal onthou, en wat vir hulle kinders eendag sal vertel van die juffrou wat 'n plek in hulle harte het. Behalwe dat ek lewe vir my klas is my ander passie om my mede-personeel opgewonde te maak oor die onderwys. Ek probeer deur my posisie as graadhoof hulle te lei om altyd nuwe dinge te probeer, om nooit op te gee nie en altyd die beste te wees wat jy kan. My visie vir m